26.6.2023
(13)
DA
Den Europæiske Unions Tidende
L 160/41
Portugal har undtagelsesvis givet tilsagn om at give afkald på sin ret ifølge artikel 342 i TEUF og artikel 3 i Rådets forordning nr.
1/1958 (8) og lade nærværende afgørelse vedtage og offentliggøre i henhold til traktatens artikel 297 på engelsk —
2.
DETALJERET BESKRIVELSE AF FORANSTALTNINGERNE
2.1.
Støttemodtager: driftsdatterselskaber og aktiviteter
(14)
SATA er et luftfartsselskab, et Sociedade Anónima (aktieselskab) (9), og det har aktier i andre selskaber med hjemsted i ARA.
SATA blev stiftet i 1941 og ejes fuldt ud af den regionale regering.
SATA er eneaktionær i SATA Internacional — Azores Airlines, S.A. (»Azores Airlines«), Gestão de Aeródromos, S.A. (»SATA Gestão de Aeródromos« eller »SGA«) og rejsearrangøren Azores Vacations America, Inc. (»Azores Vacations America«), som er inaktivt og i øjeblikket er under likvidation.
Desuden var SATA tidligere eneaktionær i en anden rejsearrangør, nemlig Azores Vacations Canada, Inc. (»Azores Vacations Canada«), som allerede er afviklet (betragtning 62).
(15)
Alle henvisninger i denne afgørelse til SATA eller den støttemodtagende virksomhed, der modtager omstrukture­ ringsstøtte, omfatter SATA Air Açores og alle dets datterselskaber, medmindre andet er angivet for at skelne mellem selskabet som luftfartsselskab (som »SATA Air Açores«) og datterselskabernes aktiviteter.
(16)
SATA beskæftiger ca. 1 400 personer, heraf 1 150 lokalt i regionen, svarende til ca. 10 % af al beskæftigelse inden for turisme og 1 % af den samlede beskæftigelse på Azorerne, og 250 i Lissabon (10).
Som beskrevet i åbningsaf­ gørelsen (11) og i afgørelsen om at udvide proceduren (12) leverer SATA følgende: i) direkte og gennem dets helejede datterselskab Azores Airlines passager- og fragttjenester på ruter med forpligtelse til offentlig tjeneste, og på et kommercielt grundlag, og ii) tjenesteydelser af almindelig økonomisk interesse gennem SGA i forbindelse med små lufthavne og flyvepladser i regionen.
I afsnit 2.1.1 til 2.1.3 beskrives de to aktiviteter hver for sig.
2.1.1.
Forpligtelser til offentlig tjeneste opfyldt af SATA og Azores Airlines
(17)
For at sikre kontinuiteten i udøvelsen af ruteflyvning på ruterne på Azorerne har visse passagerruteflyvninger i regionen været omfattet af forpligtelser til offentlig tjeneste i henhold til Europa-Parlamentets og Rådets forordning (EF) nr.
1008/2008 (13).
Forpligtelserne omfatter bl.a.
mindste antal afgange, fartplaner, flykategori og maksimal intern konfigurationskapacitet, billetpriser, driftskontinuitet og punktlighed samt markedsføring af flyvninger (14).
Forpligtelserne til offentlig tjeneste bidrager til at kompensere for Azorernes isolerede beliggenhed på grund af afstanden til fastlandet og vejrforholdene, især om vinteren.
(18)
SATA Air Açores foretager kun flyvninger mellem øer med forpligtelse til offentlig tjeneste med eneret og kompensation, mens Azores Airlines foretager flyvninger fra Azorerne til det portugisiske fastland, Madeira og til internationale destinationer med forpligtelse til offentlig tjeneste på ruter til det portugisiske fastland og Madeira uden eneret og uden kompensation.
I begge tilfælde er disse forpligtelser fastsat i offentlige tjenesteydelseskontrakter
(8) Rådets forordning nr.
1 af 15. april 1958 om den ordning, der skal gælde for Det Europæiske Økonomiske Fællesskab på det sproglige område (EFT 17 af 6.10.1958, s.
385/58).
(9) Sociedade Anónima er opført i bilag I (De typer virksomheder, som er nævnt i artikel 1, stk.
1, litra a), i Europa-Parlamentets og Rådets direktiv 2013/34/EU af 26. juni 2013 om årsregnskaber, konsoliderede regnskaber og tilhørende beretninger for visse virksomhedsformer, om ændring af Europa-Parlamentets og Rådets direktiv 2006/43/EF og om ophævelse af Rådets direktiv 78/660/EØF og 83/349/EØF (EUT L 182 af 29.6.2013, s. 19).
(10) Portugals indlæg af 2. december 2021, bilag 1 — SATA Restructuring and Strategic Plan 2021-25, s. 21-24.
(11) Åbningsafgørelsen, betragtning 7.
(12) Afgørelsen om at udvide proceduren, betragtning 7-9.
(13) Europa-Parlamentets og Rådets forordning (EF) nr.
1008/2008 af 24. september 2008 om fælles regler for driften af lufttrafiktjenester i Fællesskabet (EUT L 293 af 31.10.2008, s. 3).
(14) Som eksempel fremgår det af lov nr.
105/2019, som ændrer lovdekret nr.
134/2015 (om tildeling af et socialt befordringstilskud til borgere, der er omfattet, i forbindelse med luft- og søtransport mellem fastlandet og den selvstyrende region Madeira og mellem sidstnævnte og den selvstyrende region Azorerne, der forfølger mål om social og territorial samhørighed), at den maksimale billetpris er på 30,00 EUR.